Banglo No. 99

Banglo No. 99 ialah filem seram ngeri Malaysia 2019 arahan Khir Mohd Noor. Berdasarkan daripada mitos yang mengelilingi 99 Mansion Nibong Tebal, filem ini memfokuskan kepada kediaman Tengku Izzudin Shah, yang tinggal di sana bersama isteri dan anaknya. Malangnya, semua ahli keluarganya meninggal secara misteri. Filem ini ditayangkan pada 12 Disember 2019.

Plot
Berdasarkan dari mitos yang mengelilingi 99 Mansion Nibong Tebal, Banglo No. 99 berkisarkan kediaman Tengku Izzudin Shah, yang tinggal di sana bersama isteri dan anaknya. Malangnya, semua ahli keluarganya meninggal secara misteri. Sebelum dia sendiri meninggal dunia, dia meminta rumahnya dijadikan rumah sakit. Namun, rumah itu kini ditinggalkan terbengkalai selama 30 tahun. Hisyam, seorang kontraktor, menawarkan untuk melakukan kerja pemulihan dan tawarannya diterima oleh firma Putera Shah. Bersama-sama, mereka berdua, bersama Rafael dan Camelia, mengunjungi rumah itu dan mendirikan khemah di dekatnya untuk malam itu. Itulah ketika mereka mula mengalami kejadian pelik dan menakutkan di rumah tersebut.

Pelakon
 Yusof Haslam
 Johan As'ari 
 Harun Hashim
 Hafeez Mikail
 Camelia Natasya
 Bkay Nair

Penerbitan
Banglo No. 99 berdasarkan daripada kisah mitos banglo 99 Nibong Tebal. Filem ini ialah filem sulung arahan Khir Mohd Noor.

Filem ini juga menyaksikan pelakon Johan As'ari dan Bkay Nair kembali beraksi di hadapan kamera setelah sekian lama menyepikan diri.

Keluaran dan sambutan
Banglo No. 99 dikeluarkan pada 12 Disember 2019. Teaser treler rasmi filem ini dikeluarkan pada 17 November 2019, manakala treler rasmi filem ini dikeluarkan pada 21 November 2019.

Rujukan

Pautan luar
 

Filem 2019
Filem Malaysia tahun 2019
Filem seram Malaysia